וסילי קרדש

וסילי יארוסלאבוביץ' קרדש (באוקראינית: Васи́ль Яросла́вович Ка́рдаш; נולד ב-14 בינואר 1973 בלבוב) הוא כדורגלן עבר אוקראיני ששיחק בעמדת הקשר ולזכותו 14 הופעות בנבחרת אוקראינה. כיום מאמן את קבוצת דינאז מהליגה האוקראינית הראשונה.

קריירה
קרדש גדל במחלקת הנוער של מועדון הכדורגל קרפטי לבוב. בשנת 1990, בהיותו בן 17, עלה לסגל הקבוצה הבוגרת של המועדון (ששיחקה אז בליגה הסובייטית השנייה). לאחר עונה אחת עבר לקבוצת "סקלה" מהעיר סטרי. בשנת 1993 שב לקרפטי לבוב. בשנת 1994 נקלעה הקבוצה לקשיים כלכליים וכרטיס השחקן של קרדש הוצע למכירה. הכרטיס נקנה על ידי מכבי חיפה. 

קרדש שיחק בישראל כמה חודשים ללא הצלחה גדולה. בתום עונת 1993/1994 הוחלט לא להאריך את החוזה שלו במכבי והוא חזר לאוקראינה.

הוא שיחק עונה אחת בשורות צ'רנומורץ אודסה. "ציידי הכישרונות" של לקבוצת הפאר האוקראינית דינמו קייב מאוד התרשמו מביצועיו של קרדש על המגרש והוא קיבל הצעה לעבור לדינמו. מהר מאוד תפס קרדש את מקומו בהרכב הפותח של הקבוצה. הוא שיחק במדיה במשך שש שנים וזכה עמה בחמש אליפויות רצופות ובשלושה גביעים. הצטיין גם במשחקי ליגת האלופות - בשנת 1999 הגיעה דינמו קייב עד לחצי גמר של ליגת האלופות.

את שלוש השנים האחרונות שלו ככדורגלן שיחק קרדש במדי ארסנל קייב.

נבחרות
בשנת 1994 הצטרף קרדש אל נבחרת הנוער של אוקראינה, במדיה ערך תשע הופעות.

ב-9 באפריל 1996 ערך וסילי קרדש את הופעת הבכורה שלו במדי הנבחרת הבוגרת של אוקראינה, במשחק ידידות מול . בשנת 2001 פרש מהנבחרת לאחר שערך במדיה 14 הופעות.

קריירת אימון
לאחר שפרש ממשחק פעיל אימן קרדש כמה קבוצות חובבים באוקראינה. בשנת 2015 הצטרף לצוות האימון של הנבחרת הצעירה של אוקראינה. החל משנת 2022 מאמן את קבוצת דינאז מהליגה האוקראינית הראשונה.

תארים
 אליפות אוקראינה :   1997, 1998, 1999, 2000 [ 2001
 הגביע האוקראיני: 1998, 1999, 2000

קישורים חיצוניים

כדורגלנים אוקראינים
קשרי כדורגל אוקראינים
כדורגלני נבחרת אוקראינה
כדורגלני דינמו קייב
כדורגלני קרפטי לבוב
כדורגלני מכבי חיפה
כדורגלני צ'רנומורץ אודסה
כדורגלני ארסנל קייב
לבוב: כדורגלנים
כדורגלנים זרים בישראל
מאמני כדורגל אוקראינים
אוקראינים שנולדו ב-1973